નવરંગપુરામાં રહેતું વયોવૃદ્ધ દંપતીએ બેન્કમાં જઈ પાસબુકમાં ‘એન્ટ્રી’ કરાવી ત્યારે ચોંકી ગયું. તા. 25-1-2018ના રોજ બેન્કમાં જઈ પાસબુકમાં એન્ટ્રી કરાવી તેના આગળના દિવસે જ પતિ-પત્ની બન્નેના ખાતામાંથી કુલ Rs 34.88 લાખ ઓનલાઈન ટ્રાન્સફર કરી દેવાયાં હતાં. નવરંગપુરા પોલીસે તપાસ કરી તો પુના એક્સિસ બેન્કના એક એકાઉન્ટમાં આ રકમ ટ્રાન્સફર થઈ હતી. સદ્દનસીબે પુના પોલીસે આ એકાઉન્ટ ‘સીઝ’ એટલે કે સ્થગિત કર્યું હોવાથી પૈસા સલામત પડ્યાં છે. જો કે, પૈસા પરત મેળવવા માટે હવે આ દંપતીએ અદાલતનો સહારો લેવો પડશે.